Wie veribart simer denn am Mittag am Hafe parat gstande, wo mr denn au churz druf abgholt und ufs Schiff brocht worde.  Mr hän denn scho chli gstuhnt: knapp 30 Lüt uf dem Schiffli?!" Aber im Innere vom Boot hemmer gmerkt, dass der Schein trügt. Es hän denn emel alli es Plätzli zum Schlofe gfunde..und mir sogar es Doppelbett ( öbbe 80-90 cm breit=) Es het au e chlini Chuchi gha, wome aber chum het chöne glaube, dass me in dere cha choche für 30 Persone. Nochdem mr öbbe 3h gmüetlich gseglet si, hemmer denn dr erschti Halt gmacht zum Schnorchle. Leider isch zu dere Zyt dSunne wit hinter de Wolke gsidrumm ischs recht chüel gsi  und au chüel im Wasser. Aber natürlich trotzdem immer es Erlebnis. Womer denn schlotternd    ufs Schiff zruggcho si, het is scho Kaffi, heisse Tee und Chueche erwartet. Süpper süpper lecker lecker!!" =) Nochdem feine Happe, ischs denn witer gange mit Segle - Und wie!! Mr hän immer meh Wind gha. Mr sin miteme riese Tempo voracho und teilwis so schräg gstande, dass me het chöne meine, mr segle mit dr Alinghi ume Americas Cup. Isch wirklich super gsi. Am Obe hemmer denn e  Bucht agstürt wos nid so wellig und windig isch gsi. Dört isch is denn e sensationells zNacht serviert worde. Mr häns wirklich chum chöne glaube. Es riese Menü mit Fleisch,Gmües und Härtöpfel und das alles im Verlauf vom Nomittag frisch zuebereitet (für 30 Persone)!! Nochem Esse het me denn no chli pläuderlet und ein-zwei gnoh. Mir hän is do drbi mit 2 luschtige Süd Koreaner agfründet. Nachere churze Agwöhnigsphase hemmer denn au prima gschlofe.